கேள்வி: செருக் தோக்குன் - செருக் தோக்குன் கல்வெட்டு பற்றி தகவல் சொல்.
பதில்: அந்தப் புனித அன்னம்மாள் தேவாலயத்தின் வளாகத்திற்குள் மேலும் ஒரு வரலாற்று நினைவுச் சின்னம். அதன் பெயர் செரோக் தோக்குன் கல்வெட்டு நினைவுச் சின்னம் ''(Cherok Tokun Relics).'' 1845-ஆம் ஆண்டு கண்டுபிடிக்கப்பட்டது. செரோக் தோக்குன் என்பது புனித அன்னம்மாள் தேவாலயம் அமைந்து இருக்கும் இடத்தின் பெயர். அந்தத் தேவாலயத்தின் வளாகத்தில் அமைந்து இருக்கும் கல்வெட்டுப் பாறைக்கு செரோக் தோக்குன் கல்வெட்டுப் பாறை என்று பெயர். செரோக் தோக்குன் கல்வெட்டில் பாலி மொழியைச் சார்ந்த பல்லவ எழுத்துகள் உள்ளன. தமிழ் மொழியைச் சார்ந்த தமிழ் எழுத்துகள் உள்ளன. சமஸ்கிருத எழுத்துகளும் கலந்து வருகின்றன.